Zija Shemsiu

Zija Shemsiu (1950 – 5 maj 1985) ishte veprimtar politik shqiptar nga Kosova.

Biografia
Zija Shemsiu lindi në vitin 1950 në Përlepnicë të Gjilanit. Ai ishte anëtar i organizatës ilegale Lëvizja për Republikën Socialiste Shqiptare, e cila veç aktiviteteve propagandistike kishte filluar që nga Perëndimi të sillte armatim. Zija Shemsiu ishte  organizator i blerjes dhe transportit të armëve nga Perëndimi në Kosovë.

Më 9 tetor të vitit 1983, kur Zija Shemsiu dhe bashkëpunëtori i tij Sami Kurteshi nga Gjilani u arrestuan në afërsi të Beogradit, te këta dy veprimtarë u gjet armatim kryesisht i destinuar për kryerjen e aksioneve diversante, të cilat janë veprimet e para luftarake parapërgatitore për kryengritje të përgjithshme në vendet e pushtuara. Ky armatim përbëhej nga një automatik italian i kalibrit 9 mm, një pistoletë Browning e kalibrit 9 mm, një pistoletë Walther,  një revolver Smith & Wesson i kalibrit 38 special, 1000 fishekë, si dhe sasi të konsiderueshme të eksplozivit plastik. Gjithashtu edhe armatimi i gjetur nga policia serbe në shtëpinë e familjes Shemsiu, si dhe ai i cili ishte shpërndarë, kryesisht ishte armatim i të njëjtit lloj. Arrestimi edhe i tetë anëtarëve të tjerë të këtij rrjeti (pesë nga familja Shemsiu) dhe dënimi i tyre me burg të rëndë, e gjymtoi në masë të madhe lëvizjen ilegale të asaj kohe, si dhe e ndërpreu nismën e organizimit ushtarak të popullatës shqiptare.

Ai u vra në burgun e Beogradit më 5 maj 1985.

Lidhje të jashtme 
Shoqata Zija Shemsiu e Perlepnices në Zvicerr
Referime

Albanianass-Nderim Ibrahimi

Kategoria:Biografi shqiptare
Kategoria:Atdhetarë shqiptarë
Kategoria:Dëshmorë
Kategoria:Njerëz nga Gjilani
Kategoria:Lindje 1950
Kategoria:Vdekje 1985